C 200/22
SL
Uradni list Evropske unije
8.6.2023
Za postopek zorjenja sira „Lajta sajt“ so potrebni posebno znanje in izkušnje.
Siri se obračajo vsake 3–4 dni in izpirajo s slanico, da se poveča intenzivnost rasti bakterij.
Obračati in izpirati jih je treba ročno in zelo previdno, pri čemer se ne smejo brisati.
Sir „Lajta sajt“ zori dva tedna, v tem času pa rdeča maža v celoti prekrije njegovo površino.
Intenzivno zorjenje se začne na površini in se pomika proti notranjosti ter se konča, ko je sir „Lajta sajt“ dozorel.
Zorjenje se kaže tudi s hitrim zviševanjem vrednosti pH na skorji zaradi razgradnje laktata (v ogljikov dioksid in vodo), kar povzročijo nekatere kvasovke (npr.
Oospora lactis), ki naravno rastejo na površini.
Za zorjenje sira „Lajta sajt“ je značilna hitra razgradnja večine beljakovin, kar pomeni, da se jih 50–60 % v drugem tednu zorjenja spremeni v peptide, deloma v obliki aminokislinskih spojin.
Po treh tednih zorjenja je mogoče zaznati okus in vonj po amoniaku, tekstura pa se še naprej mehča, zato je treba sir od tretjega tedna hraniti pri temperaturi med 2 °C in 8 °C, da je užiten in ohrani značilne lastnosti.
Sloves sira „Lajta sajt“ temelji na njegovem okusu, aromi, vonju, izredno prijetni drobljivi teksturi in edinstveni enotni kakovosti.
Bil je in ostaja priljubljen predvsem pri gurmanskih ljubiteljih sira, zaradi intenzivne proteolize pa velja za eno najlažje prebavljivih vrst sira.
Na tematskem blogu o sirih je sir „Lajta sajt“ omenjen kot znan in upravičeno priljubljen madžarski sir, uvrščen med sire, ki zorijo z rdečo mažo, in opisan tako: „Skorja je tanka, elastična in temno rumenkasto rdeča.
Sir je čvrst, ima majhne luknjice ter značilen, aromatičen in prijetno oster okus.
Z lahkoto se reže in riba, zato je popoln za hladne in tople sendviče, lahko pa ga uživamo tudi s testeninami.
Priporočam ga k vsaki jedi, ki vsebuje sir.“
Vir: https:// sajtologia.blog.hu/2015/09/09/ha_lajta_van_rajta.
Sir „Lajta sajt“ je bil že večkrat nagrajen na domačih in mednarodnih sirarskih tekmovanjih, pri čemer je prejel: — zlato priznanje na madžarskem nacionalnem sirarskem tekmovanju v Csermajorju leta 2011, — prvo nagrado med tradicionalnimi nacionalnimi siri 15 držav na nacionalnem sirarskem tekmovanju, ki je bilo organizirano pri 22. budavárskem festivalu vina leta 2013, — zlato medaljo na nacionalnem sirarskem tekmovanju leta 2018, — drugo nagrado na festivalu sira v mestu Mikulov na Češkem leta 2019, — veliko priznanje kot gost na razstavi sirov „Caseus Veneti“ leta 2021.
Razstava je namenjena malim proizvajalcem sira, ki izdelujejo edinstvene izdelke z lokalnimi značilnostmi.
Vir: https://www.padovaoggi.it/foto/eventi/caseusveneti-piazzola-25-26-settembre-2021.html/.
Sklic na objavo specifikacije proizvoda https://gi.kormany.hu/foldrajzi-arujelzok